Държавен вестник, бр. 20, 2012 г., стр. 51

БРОЙ  20	
Д Ъ Р Ж А В Е Н  В Е С Т Н И К 	
СТР.  51  
Република България това е Главна дирекция 
„Гражданска въздухоплавателна администра­
ция“ при Министерството на транспорта, 
информационните технологии и съобщенията 
(МТИТС).
Придобилият четвърта степен на про­
фесионална квалификация по професията 
„Авиационен техник“ може да извършва 
дейности с изпълнителски характер, свър­
зани с техническото обслужване и ремонта 
на авиационна техника, както и дейности по 
удостоверяване на летателната годност на 
системи и компоненти. 
За техническо обслужване и ремонт на 
авиационна техника за гражданската авиация, 
както и за поддържане на летателната годност 
на въздухоплавателните средства, следва да се 
спазват изискванията  на Регламент 2042/2003, 
част M, част 145, част 66, част 147.1 Това оп­
ределя, че придобилият четвърта степен на 
квалификация по професията „Авиационен 
техник“ следва да притежава професионал­
ни качества по изпълнение на програми за 
надеждност на авиационната техника, изпъл­
нение на програми за техническо обслужване 
на въздухоплавателни средства, двигатели и 
компоненти, разработване на работни кар­
ти въз основа на техническия регламент и 
директивите за летателна годност, умения 
да изпълняват сертификационни процедури 
след отстраняване на откази и неизправнос­
ти, провеждане на тестове при различни 
форми на оперативно, планово, периодично 
и специално техническо обслужване на ави­
ационната техника.
За да изпълнява качествено трудовите дей­
ности, сертифицираният по част 66 авиационен 
персонал с допуск за работа в организации за 
техническо обслужване, одобрени по част М 
и част 145, трябва да има чувство за лична и 
колективна отговорност, да има технически 
способности, търпение и устойчивост на вни­
манието, да проявява съобразителност, гъвка­
вост и комбинативност, сръчност, прецизност, 
способност за аналитично и прогностично 
мислене. За придобиването на производстве­
ни умения и навици по време на обучението 
следва да е преминал практически стаж в 
1 Изискванията на Регламент 2042/2003, част 
M, част 145 и част 147 се отнасят за съответните 
организации: CAMO (Continuing Airworthiness 
Management Organisation),  т.е. ОУППЛГ (Органи­
зация за управление на поддържането на постоянна 
летателна годност), МО (Maintenance Organisation), 
т.е. ОТО (Организация за техническо обслужва­
не), МТО (Maintenance Training Organisation), т.е. 
ООИПТО (Организация за обучение и изпитване 
на персонал за техническо обслужване), и за орга­
низации, провеждащи обучение и изпити съгласно 
изискванията, описани в част 66.
техническото обслужване в организации по 
част 145, както е посочено в изискванията на 
Регламент 2042/2003 (Приложение III, част 66).
Работната среда е в технически хангари, 
специализирани измервателни и изпитателни 
лаборатории, авиоремонтни бази и при полеви 
условия. Част от дейностите са свързани с 
риск от вредни за човешкото здраве въздейст­
вия – на химически вещества, електромагнит­
но поле, електрически ток, шум, детонации.
Работата на авиационния техник е свързана 
с използване на техническа документация, уни­
версална и специализирана измервателна апа­
ратура, изпитателни стендове и съоръжения, 
материали, инструменти и приспособления 
за механичен и електромонтаж и демонтаж, 
установки за зареждане, източване и съхра­
няване на горивно-смазочни и охлаждащи 
вещества, но само в рамките на придобитите 
права, указани в допуска за участие в техни­
ческо обслужване.
2.2. Възможности за продължаване на 
професионалното обучение
Лице, придобило трета степен на професио­
нална квалификация по професията „Авиацио­
нен техник“, може да придобие и свидетелство 
за правоспособност за техническо обслужване 
на въздухоплавателни средства за работа в 
организации за техническо обслужване (ТО) 
и да продължи професионалното си развитие 
в съответствие с програмите за развитие и 
квалификация на персонала в организациите 
за техническо обслужване (ТО) при усвояване 
на нови технологии.
Лице, придобило четвърта степен на квали­
фикация по професията „Авиационен техник“, 
може да получи свидетелство за правоспо­
собност за работа в одобрени организации за 
техническо обслужване (по Регламент 2042, 
част 145) и да продължи професионалното 
си развитие с придобиване на правоспособ­
ности от категория А (подкатегории А1, А2, 
А3, А4) в категория В1 (подкатегории В1.1, 
В1.2, В1.3, В1.4) или категория В2 до развитие 
на квалификацията в категория С, както и 
в съответствие с програмите за развитие и 
квалификация на персонала в експлоатаци­
онните организации при усвояване на нови 
технологии и техническо обслужване на нови 
типове въздухоплавателни средства.
2.3. Възможности за професионална реали­
зация съгласно Националната класификация на 
професиите и длъжностите (НКПД – 2011), ут­
върдена със Заповед № РД-01-931 от 27.12.2010 г. 
на министъра на труда и социалната полити­
ка, изм. и доп. със заповеди № РД-01-204 от 
28.02.2011 г., РД-01-426 от 30.05.2011 г., РД-01-
529 от 30.06.2011 г., РД-01-533 от 30.06.2011 г. 
и РД-01-952 от 29.12.2011 г.
Придобилите квалификация по професията 
„Авиационен техник“ могат да постъпват на 
работа на следните длъжности (професии)